Mary Tyler Moore

Mary Tyler Moore (født 29. desember 1936 i Brooklyn Heights i Brooklyn i New York, død 25. januar 2017 i Greenwich i Connecticut) var en amerikansk skuespiller, danser og fjernsynsprodusent, kjent for TV-situasjonskomediene The Mary Tyler Moore Show som ble sendt fra 1970 til 1977 og The Dick Van Dyke Show fra 1961 til 1966, begge på TV-kanalen CBS.

Liv og virke

Oppvekst 
Mary Tyler Moore ble født i Flatbush i Brooklyn Heights i Brooklyn i New York. Hun var det eldste av de tre barna til Marjorie (født Hackett) og George Tyler Moore. Hennes besteforeldre kom alle opprinnelig fra England. Hennes bror John døde av kreft i 1991, 47 år gammel. Hennes søster Elizabeth døde i 1978.

Mary Tyler Moore begynte på Saint Rose of Lima Roman Catholic School i Brooklyn. Da hun var rundt åtte år gammel flyttet familien til Los Angeles, og hun begynte da på St. Ambrose School. Hun gikk senere på Immaculate Heart High School på Los Feliz Boulevard i Hollywood i California.

Voksenliv og karriere 

Mary Tyler Moore giftet seg i 1955 med Richard Carlton Meeker, og fikk sitt eneste barn, sønnen Richard jr. (Richie) 3. juli 1956 på Queen of Angels Hospital i Los Angeles. Meeker og Moore skilte seg i 1961. Mary Tyler Moore giftet seg med Grant Tinker som jobbet for NBC i 1962. De ble skilt i 1981.

Sønnen Richie døde i en ulykke i 1980.

23. november 1983 giftet Moore seg med Robert Levine på Pierre Hotel i New York. Mary Tyler Moore fikk diabetes type 1 i en alder av 33 år. Hun var den internasjonale talspersonen for The Juvenile Diabetes Research Foundation International.

MTM Enterprises 
Sammen med sin daværende mann Grant tinker grunnla Mary Tyler Moore produksjonsselskapet MTM Enterprises i 1969 for å produsere The Mary Tyler Moore Show for CBS.

I 1978 startet Mary Tyler Moore en varietéserie kalt Mary, der blant andre David Letterman og Michael Keaton var med.

Annet 
 Hun er nevnt i sangteksten til sangen «Buddy Holly», som ble gitt ut på plate av bandet Weezer i 1994.

Filmografi

Film 
 Against The Current – moren (2009)
 Cheats – Mrs. Stark (2002)
 Labor Pains – Esther Raymond (2000)
 Reno Finds Her Mom – seg selv (1998)
 Keys to Tulsa – Cynthia Boudreau (1997)
 The Blue Arrow – Granny Rose (stemme) (1996)
 Flirting with Disaster – Pearl Coplin (1996)
 Just Between Friends – Holly Davis (1986)
 Six Weeks – Charlotte Dreyfus (1982)
 Ordinary People – Beth Jarrett (1980)
 Change of Habit – søster Michelle Gallagher (1969)
 Run a Crooked Mile – Elizabeth Sutton (1969)
 Don't Just Stand There! – Martine Randall (1968)
 What's So Bad About Feeling Good? – Liz (1968)
 Thoroughly Modern Millie – Miss Dorothy Brown (1967)
 X-15 – Pamela Stewart (1961)
 Once Upon a Horse... – jente i danselokale (ukreditert) (1958)

TV 

 Good Morning America (31. mars 2009)
 Oprah (19. mai 2008)
 Lipstick Jungle (2008)
 That '70s Show (2006)
 Snow Wonder (2005)
 The Dick Van Dyke Show Revisited (2004)
 Blessings (TV-film) (2003)
 The Gin Game (2003)
 Miss Lettie and Me (2002)
 The Ellen Show (2001)
 Like Mother, Like Son: The Strange Story of Sante and Kenny Kimes (2001)
 Mary and Rhoda (2000)
 Good as Gold (2000)
 Payback (1997)
 Ellen (1996)
 Stolen Memories: Secrets from the Rose Garden (1996)
 New York News (1995)
 Stolen Babies (1993)
 Late Show with David Letterman – seg selv (5 episoder, 1993–2009)
 Thanksgiving Day (1990)
 The Last Best Year (1990)
 Annie McGuire (1988)
 Lincoln (1988)
 Mary (1985–1986)
 Finnegan Begin Again (1985)
 Heartsounds (1984)
 The Mary Tyler Moore Hour (1979)
 First, You Cry (1978)
 Mary (1978)
 How To Survive the '70s (special) (1978)
 Phyllis (1976–1977)
 Rhoda (1974–1978)
 The Mary Tyler Moore Show – Mary Richards (1970–1977)
 The Dick Van Dyke Show (1961–1966)
 The Tab Hunter Show – gjestestjerne i første episode (1960)
 Richard Diamond, Private Detective

Bøker 

 Growing Up Again: Life, Loves and, Oh Yeah, Diabetes (1. april 2009) ISBN 0312376316
 After All (1995) ISBN 0440223032

Bøker om Mary Tyler Moore 
 Mary Tyler Moore av Margaret L. Finn (1997)
 Mary Tyler Moore av Jason Bonderoff (1986)

Sitater 
 – Sometimes you have to get to know someone really well to realize you're really strangers.
 – There is a dark side. I tend not to be as optimistic as Mary Richards. I have an anger in me that I carry from my childhood experiences -- I expect a lot of myself and I'm not too kind to myself.
 – Diabetes is an all-too-personal time bomb which can go off today, tomorrow, next year, or 10 years from now – a time bomb affecting millions like me and the children here today.
 – I'm not an actress who can create a character. I play me.
 – Diets are for those who are thick and tired of it.

Referanser

Eksterne lenker 
 
 
 Mary Tyler Moore Show hos Internet Movie Database
 Dick Van Dyke Show hos Internet Movie Database
 Mary hos Internet Movie Database
 Mary Tyler Moore hos TVGuide.com
 Hjemmesiden til The Juvenile Diabetes Research Foundation International (JDRF)
 The Mary Tyler Moore Show Online
 "Remembering the Dick Van Dyke Show" (Mary Tyler Moore)
 Mary Tyler Moore Archive of American Television Interview

Skuespillere fra USA
Komikere fra USA
TV-personligheter fra USA
Personer fra New York City
Personer fra Los Angeles
Personer fra USA av engelsk opphav
Emmy-vinnere